open-index/open-wikipedia-markdown huggingface dataset:
Sichilmasa

**Sichilmasa** (سجلماسة en arabe) estió un important ciudat mercantil en a Edat Meya musulmana, punto d'entrata en una rota de caravanas que trescruzaba o disierto d'o Sahara.

La fundoron en l'anyo 757, estió a capital d'un emirato Kharichita. En l'anyo 771 a ciudat estió independient con a dinastía Beni Midrar (d'orichen micnasa), que yera aliata d'os Omeyas de Cordoba. Dimpués se convertió en manzana de discordia entre os fatimitas d'Ifriquiya y os Omeyas de Cordoba. En 1055 la conquerioron os almurabitz. Encara en o sieglo XIV teneba florata como ciudat mercantil, como menciona Ibn Battûta.

En 1818 a ciudat fue malmesa por un ataque d'a tribu berber Aït Atta.
Micnasa

Os **micnasa** estioron una confederación tribal berber que viviba en l'este Marruecos y ueste d'Alcheria. Han dato nombre tanto a Meknes (Marruecos), como a Mequinenza (Zaragoza).

Os micnasa son orichinarios de Tripolitania y sud de Tunicia, pero migroron entre l'ueste en tiempos preislamicos.

Dimpués que os exercitos arabes musulmans sozmetesen o Magreb muitos micnasas se convirtioron ta o Islam. En l'anyo 711 bels micnasa yeran en os exercitos musulmans que conquirioron o Reino Visigodo de Toledo. D'ixos micnasas que entroron en a peninsula una branca s'establió en o Baixo Ebro dando nombre a Mequinenza, y atra en Badajoz, fundando en o sieglo XI a dinastía aftasida.

Atra colla micnasa prenió parte en a revuelta de Maysara entre l'anyo 739 y l'anyo 742, fendo-se Kharichista cerrina y establindo un emirato en Sichilmasa, en a marguin norte d'o Sahara. aliaus d'os omeyas de Cordoba podioron resistir os ataques d'os fatimís. Manimenos cuando o chefe Al-Mutazz s'alió con os fatimís, os micnasas fuoron forachitatos de Sichilmasa por os magrawas, que yeran aliaus d'os omeyas.

Una zaguera colla de micnasas yeran aliaus d'os fatimitas contra os omeyas d'Al-Andalus, derrocoron a os rustamidas de Tahert en l'anyo 912 y atacoron a los salihidas d'o norte de Marruecos en 917. Pero no podeban mantener a suya resistencia contra os magrawa en o norte de Marruecos de pa cutio, y, enfeblitos por a luita, fuoron sozmesos por os almurabitz en o sieglo XI.
Confederación Hawwara

**Hawwara** estió una confederación tribal berber important en a Edat Meya, huei con una tribu que encara habita en l'Aurés (Alcheria).

Bellas brancas d'a tribu *Hawwara* entroron en a Peninsula Iberica en os primeros tiempos d'a conquiesta islamica, en o sieglo VIII, ixemenando-sen por tot o territorio. Han deixato siñal toponimico en l'este d'a peninsula, por eixemplo en dos Favaras, una en o (Baixo Matarranya) y atra en a Ribera Baixa d'o Xúcar. O toponimo Fabarán de Murcia tamién s'interpreta en relación a este grupo berber.

Puestos on i habió *Hawwaras* documentatos estioron:

*A Cora de Santaber, una important demarcación d'o norte de l'Al Andalus yera sinyoría d'a familia *hawwara* d'os *Banu Dil-Dun*.
*Albarracín, on a familia *hawwara* d'os *[[Banu Razín]]* se fació con o poder creyando-ie a Taifa d'Albarracín.
*Marchena, on yera establita a familia *hawwara* d'os *Banu Yahwar*.
*As Balears.

En Africa han dato nombre a *Bab Hawara* en Tripoli (Libia).

Seguntes Ibn Khaldún han dato nombre a lo macizo d'Ahaggar en o Sahara.
Río Algars

Lo **río Algars** (en idioma catalán *riu Algars*) ye un río aragonés y catalán, afluent de lo río Matarranya que fa de muga entre Aragón y Catalunya en muitos tramos.

Naixe en los Puertos de Beceit entre los termins municipals de Beceit y Arnes en un puesto con forcallo de barrancos. Pasa por los termins de Beceit, Arnes, Cretas, Horta de Sant Joan, Ledón, Arens de Ledón, Caserras, Calaceit, Batea, Maella, Favara y Nonasp.

## Cheomorfolochía

Tien un rechimen torrencial y ya en lo tramo cerca d'Arnes tien muita glera. Dende de Arens de Ledón prene un trazato d'auguastuertas dica la suya desembocadura en lo Matarranya en lo lugar de Nonasp.

Bi ha uns sedimentos aluvials continos dende la cuenca alta de lo río Algars a lo sud de lo *Toll d'en Vidre* dica Beceit pasando por toz los arredols de lo *Barranc del Ferreret Brut* y Baixo Ulldemó dica plegar ta lo Matarranya en Beceit que indican que antes la cuenca alta de lo río Algars desauguaba ta lo río Matarranya en Beceit y que dimpués lo mayor poder d'erosión remontant d'un Algars mes curto fació que este se fese mes luengo esgarrapando enta lo sud dica producir-se una captura fluvial de la suya cuenca actual y las suyas fuents. Ixas fuentes deixoron de desauguar ta lo Matarranya pasando por lo Baixo Ulldemó y *Barranc del Ferreret Brut*, pero quedan encara sedimentos fluvials con muitos ruellos de glera a considerable altaria que testimonian l'anterior trazato.

## Fauna
Destaca por tener una población de loiras que ye de las millor conservatas de Catalunya.

## Hidronimia
A mayoría d'os estudiosos dicen que lo suyo nombre procede de l'arabe *al-gar* ("as esplugas").

## Referencias
Río Tastavins

Lo **río Tastavins** (catalán *riu Tastavins*) ye un afluent de lo río Matarranya que naixe en Penyarroya en lo forcallo de lo barranco d'Escalona y lo barranco de la Escresola.

Pasa por los termins municipals de Penyarroya de Tastavins, Mont-royo, Foz Espalda, Ráfals, la Portellada y Val de Robres, estando muga municipal en muitos tramos.

Considerando ixos dos barrancos y l'afluent *riu dels Prats*, que se reculle a pocos km auguas enta baixo de Penyarroya, la cuenca alta de lo Tastavins ocupa una part de la provincia de Castellón, con tot lo termin d'Herbers y part de lo termin de Moriella y La Pobla de Benifazán, ye por ixo que los aguaduitos de lo Tastavins son mes grans, violentas y inesperadas que las de lo río Matarranya.

Lo río Tastavins traviesa zonas con materials terrichenos d'o terciario, y bi ha tramos a on los estratos de conglomerau s'estricallan formando tormos, d'astí toponimos como *Lo Tormassal*, que equivalen a los *[[tormacal]]s* d'atras zonas. Aproveitando uns estratos horizontals de conglomerau terciario que descansa sobre unas archila s'ha formado entre los termins de Val de Robres y La Portellada una cadreita dita *[[Lo Salt de la Portellada]]*.

A part de lo mencionau *riu dels Prats* no tien afluents guaire importants; dende Mont-royo (y con auguas que vienen de puestos tan luent como lo Puerto de Torremiró) baixa lo río Escorza. Los atros afluents son barrancos que desauguan los termins de los lugars de la cuenca y que fueras d'anyos pluviosos u meses con plevias abundants gosan estar secos.

Tien un rechimen torrencial y ya pocos kilometos auguas enta abaixo de Penyarroya ya tien muita glera. Bi ha huerta con reganos tradicionals que encara existen pero l'augua de lo Tastavins no ye regulada.

## Referencias
Cherba

**Cherba** (*جربة* en arabe) ye una isla d'o norte d'Africa perteneixient a Tunicia, con 514&nbsp;km² de superficie. Ye situata en lo golfo de Gabes, debant d'as costas d'ixe país nortafricano.

Ye a mayor isla d'o norte d'Africa. A suya ciudat mes important ye Houmt Souk —*Souk* significa zoco u mercato—.

Ye un destín turistico que conta con enrunas d'a dinastía aglabí. Muitos turistas vienen por estar escenario d'o rodache d'a pelicula *[[Star Wars Episode IV: A New Hope|Star Wars]]*, en concreto o planeta desertico de Tatooine, niedo de piratas y contrabandistas.

Gran parte d'a población ye berber. Os berbers cherbans son seguidors d'a secta ibadí, una branca d'os harichís.

## Historia
En 1282 os almogávars dirichitos por Rocher de Lauria a lo servicio d'o rei Pero lo Gran la conquirioron, con enchaquia d'una espedición a Túniz, y en 1296 se i adhibioron as islas d'os Quérques, convertindo-se en a sinyoría de Cherba.

O 14 de mayo de 1560 bi habió una important batalla naval, a batalla de Cherba, con victoria de l'Imperio Otomán.
 
## Toponimia
En ixas envueltas d'os romanos ya en deciban *Girba*, nombre que evolucionó ta *Gerba*, que prenioron en arabe y luengas romances como o catalán y l'aragonés. En aragonés medieval s'escribiba con *G*, que yera como se representaba o fonema africato xordo que huei s'escribe *ch*:
Secale cereale

A **ségal** (tamién o ségal, en masculín) u o **centén** u **centeno** u **blau** ( M. Bieb.), tamién dito **segaltrigo** u **segaltriu**, ye una planta graminia monocotiledonia de creiximiento anyal, caultivata en bels puestos como cerial domestico, u como pastura ta lo bestiar (en os ferranyals).

En l'Alto Aragón no i tiene guaire tradición de caultivar-se, y sobretot i ye coneixito como planta espontania en os campos de trigo u hordio, espreciato per a menor calidat d'o suyo grano. Manimenos a farina de ségal se mezclaba con farina de trigo pa fer la mestura con la que dimpués se feba lo "pan de mestura".

En os zaguers anyos se son itas proliferando diferents manieras de posar-lo en consumo, y en l'actualidat tienen reputación os pans que se'n elaboran, sobretot perque s'ha gosato considerar-lo un complemento dietetico con riqueza en fibra y l'aporte de gusto singular que i fa. O suyo caultivo extensibo i ye tradicional en bels paises, anque no en a Peninsula Iberica. Tolera las sequeras y las baixas temperaturas millor que no lo trigo u l'hordio, gosando manifestar actividat vechetativa (ixo ye, creiximiento) tamién en os días d'hivierno, cosa que l'ha feto d'estar emplegato en paises fridos mes que no los altros cerials tradicionals; A lista d'os prencipals paises productors d'este cerial en o mundo incluyen Rusia, Alemanya, Polonia u Canadá. En a Edat Meya en Aragón as zonas productoras de ségal se concentraban en Sobrarbe, Ribagorza y Comunidat de Daroca. En a compleganza d'o río Martín se deciba *morcacho* y se cautivaba en suelos malos pa dar de minchar a los animals.

As espigas tienen una forma caracteristica, son baixas per cuentas d'estar rectas como en os altros cerials, y tienen lo nombre popular de *benciellos* per pareixer-se a os beciellos tradicionals. A palla ye mes fina que en altros cerials, y puet emplegar-se fendo parte d'o feno, en chunto con l'alfalz y altras hierbas, ta paixentar las bestias. En Alacón feban cestos con palla de morcacho.

## Notas


## Referencias

## Vinclos externos
Villalba Chusana

**Villalba Chusana** (en grafía SLA *Villalba Jusana*, en castellano *Villalba Baja*) ye un barrio rural aragonés de la ciudat de Teruel, en a comarca d'a Comunidat de Teruel. A suya población ye de 187 habitants (2012).

## Cheografía
Ye situato en a ribera de l'Alfambra, a una distancia d'11 km d'a ciudat de Teruel.

## Toponimia
En las Cronicas de los Chueces de Teruel s'escribe *Villalba la Chusana*, por eixemplo referindose a feitos esdevenius en 1453:

En atras fuents ye simplament *Villalba Iusana*.

## Historia
En o sieglo XIV feba part d'a seixma d'el Campo de Cella, adintro d'a comunidat d'aldeyas de Teruel.

## Fiestas
*15 y 16 d'agosto, la Virchen y sant Roque.
*Bi n'ha atras en noviembre.
Aldeyuela

:*Este articlo tracta sobre lo [[barrio rural]] teruelano d'Aldeyuela. Pa atros emplegos toponimicos d**Aldeyuela*' vaiga a **[[Aldeyuela (desambigación)]]**.*

*'Aldeyuela*' (*Aldehuela* en [[idioma castellano|castellano]]) ye un [[barrio rural]] de la [[ciudaz d'Aragón|ciudat]] de [[Teruel]] ([[Aragón]]).

== Toponimia ==
Lo [[toponimia aragonesa|toponimo]] *Aldeyuela* presenta lo diminutivo *-uela* como terminación toponimica seguindo a l'[[arabismos en aragonés|arabismo]] indicador de nuclio de población *aldeya*. D'acuerdo con [[Agustín Ventura Conejero]] este sufixo común en la [[provincia de Teruel]] s'aplicó a nuclios habitaus que yeran prou chicos, a vegadas pa dar-lis un matiz afectivo.
 
S'escribe *El Aldeyuela* a primers de lo [[sieglo XV]] cuan en [[1409]] [[Papa Luna|Benedet XIII]] concede la gracia de lo quinto decimero a la fabrica de la [[Seu d'o Salvador de Zaragoza|Seu d'el Salvador de Zaragoza]] y lo aplican en [[1412]]. En lo *Libro del Reparo del General* de 1489-1491 s'escribe *Aldeyuela* sin articlo definiu. En lo [[fogache de 1495]] s'escribe *Aldeyuella*.

== Cheografía ==
L'Aldeyuela ye en la versant ueste de la [[sierra de las Coronillas]] (sector de la [[sierra de Camarena]]), en la marguin ezquierda de la [[rambla de Maranyo]], a lo sud-este de [[Castralbo]], a l'este de [[Villespesa]] y de [[Bellestar (Teruel)|Bellestar]], y a lo norte de [[Cubla]].

== Historia ==
Adintro de la [[Comunidat de Teruel|comunidat d'aldeyas de Teruel]], Aldeyuela feba part de la [[seixma d'el Campo de Cella]] por lo menos dende [[1309]]. Manimenos, no presenta continuidat territorial con lo nuclio d'esta seixma y se suposa que perteneixió enantes a la [[seixma d'el Campo de Sarrión]] como atras aldeyas sudorientals dica que la creyación de la [[seixma d'el Campo de Visiedo]] con aldeyas de la seixma d'el Campo de Cella obligó a reorganizar las seixmas fendo pasar por compensación cuatro aldeyas de la comarca de la [[sierra de Camarena]] (Aldeyuela, [[Camarena de la Sierra|Camarena]], [[Castralbo]] y [[Cubla]]), dende la seixma de Sarrión a la de Cella.

En [[1495]] yera en la [[sobrecullida]] de [[sobrecullida de Mont Albán|Mont Albán]]. En [[1646]] yera una localidat de la [[veredas d'Aragón|vereda]] de [[vereda de Teruel|Teruel]]. Entre [[1711]] y [[1833]] yera en lo [[correchimiento]] de [[correchimiento de Teruel|Teruel]]. Teneba la categoría d'[[aldeya]] por lo menos dica [[1711]], pero en [[1785]] ya teneba la categoría de [[lugar]], tenendo concello en [[1834]]. Yera en lo [[Partitos chudicials d'Aragón|partiu chudicial]] de [[Partito chudicial de Teruel|Teruel]].

== Referencias ==


== Bibliografía ==
* [[Antonio Ubieto Arteta]]: *Historia de Aragón. Divisiones Administrativas*, [[Anubar]], 1983.
* [[Antonio Gargallo Moya]]. *Los orígenes de la Comunidad de Teruel''. Instituto de Estudios Turolenses, 1984.
Río Uecha

Lo **río de la Uecha** u simplament *La Uecha* ye un río aragonés afluent d'Ebro en la suya marguin dreita. Se considera que naixe en Anyón en lo forcallo de los barrancos que desauguan la versant nord-este de Moncayo como ye lo barranco de la Morana u *Val de Martín*.

A traviés de los afluents suyos desaugua la Valluenga. Localidaz por on pasa son Alcalá de Moncayo, Bulbuent, Maleixán, Borcha, Ainzón, Magallón y Noviellas.

## Afluents
En a marguin ezquierda:
* Barranco d'a Morca
* La Uecha de Sant Martín
En a marguin dreita:
* Barranco Moros
* Barranco Valjunquera
* Barranco Penyezuela

## Rechimen hidrico
Os mayors caudals se dan entre octubre y aviento y entre mayo y chunyo con bels 2 hm3/mes. Per unatra parti febrero ye lo mes con o minimo caudal meyo mensual: 1 hm3/mes. Entre Alcalá de Moncayo y Bulbuent o cauz ye normalment ixuto a causa d'as captacions d'augua.

En la Uecha y atros ríos de la redolada s'observa una rambla de mida muit gran en comparanza con la poca augua que levan. La Uecha presenta un rechimen hidrico torrencial y con aguaduitos. Seguindo ciclos de ciertos anyos se desviene un anyo de grans plevias puet carriar la glera y redistribuir los catens y ruellos de la suya rambla en uns pocos días, cuan se diz que *sale la Uecha* u tamién clamata *Uechada*. Cuan baixa lo livel de las auguas no permaneixe que una chicota canal. En los estiaches las auguas circulan baixo la superficie entre los ruellos de glera,, que serán redistribuitos en atro aguaduito.

## Uechadas historicas
* 14 de febrero de 1555: arrasó practicament tota la infrastructura pa os campos reganos.
* 29 de chunyo de 1871
* 3 de mayo de 1910: La Uecha engaronó la localidat de Agón con 2 metros d'altaria d'augua.
* Mayo de 1955: bi heba una grau Uechada como consecuencia d'una fuerte tronada que fundió lo manto nival acumulau en o Moncayo.
* 26 de setiembre de 1992: s'inundó parcialment la localidat de Frescano. 
* Setiembre de 2004: se causoron grau mals en Corz (Navarra) y Noviellas.

## Hidronimia
Os expertos discuten sobre tres posibles oríchens pa lo nombre de "La Uecha". Uns dicen que la radiz proviene d'a parola basca "otz" ("río fredo"). Uns atros dicen que proviene d'o celtico "olca" ("bega") que a la suya vegada provendría d'o indoeuropeu "wes" ("humido"). Una tercera opinión diz que lo hidronimo *Uecha* puet estar d'orichen celtibero y ye como se diz a atros cursos d'augua de la redolada. 
Lo caso de "La Uecha" ye igual como "La Uerba" un aragonesismo, ya que en aragonés bi ha ríos con chenero femenín (la Cinca), y en castellano no.

Se documenta ya en textos de lo sieglo XIV:

## Población
En tota la cuenca viven bels 28700 habitants (a lo anyo 2005) con una densidat de población de 53 hab/km2.
A Mancomunidad de Aguas del Huecha estió creyada en 1957 con l'obchectivo de fornir a once municipios: Agón, Ainzón, Alberite, Albeta, Bisimbre, Borcha, Bureta, Frescano, Magallón, Maleixán y Mallén. As auguas se prenen en Bulbuent y d'un pozo en Penyas Negras.

## Centrals hidroelectricas
Actualment i hai dos centrals hidroelecticas en funcionamiento.

## Referencias
Blecua

**Blecua** ye un lugar d'o municipio de Blecua-Torres, situato en a provincia de Uesca.

## Toponimia
En Blecua se troba a pardina d'Arinyo
Torres de Montes

**Torres de Montes** ye un lugar aragonés d'o municipio de Blecua-Torres, situato en a comrca d'a Plana de Uesca y provincia de Uesca.

## Cheografía
O lugar de Torres de Montes se troba situato a 475 metros d'altaria sobre o livel d'a mar, a una distancia de 24 km d'a ciudat de Uesca, a capital d'a suya provincia.
Monesterio de Piedra

Lo **Monesterio de Piedra**, (Comunidat de Calatayú, Zaragoza) lo fundoron 13 monches d'a Orden de Cistels venitos de lo Monesterio de Poblet en 1194, en l'antigo castiello de Piedra Viella, que yera en lo despoblato medieval que la Bula de Lucio III menciona en 1182 como *Petra*, chunto a lo Río Piedra). Fue dedicato a Santa María de la Blanca y, en lo suyo conchunto, lo han decharato Molimento Nacional.

La costrucción de lo cenobio pasó por tres etapas: La gotica primitiva (s.XIII); la gotica renaixentista (s.XVI) y a clasica-barroca (s. XVIII)

Se plegaba a lo recinto amurallato por la Torre medieval de l'homenache y a ilesia, destruita en los primeros decenios de 1800, comunicaba con lo claustro ubierto de grans arcos apuntatos, y las diferents dependencias. La polita sala capitular (de principios de lo s.XII) yera lo centro neuralchico de la vida monastica y las celas s'albergaban en l'edificio (s.XVII), trasformato huei en un confortable hotel. Las columnas romanicas de l'antigo Palacio abacial sustentan lo nuevo palacio, d'estilo neoclasico, costruito en lo sieglo XVIII.

## Vinclos externos
Cuatre Corz

**Cuatre Corz** (en catalán *Quatrecorts*, en castellano *Cuatrocorz*) ye un lugar de Litera perteneixient a lo municipio de Peralta y Calasanz, situato en a provincia de Uesca. A suya zaguera vecina feneixió en mayo de 2025.

## Demografía

## Puestos d'intrés
* Ilesia de Sant Per, sieglo XIII - sieglo XIV.
* Torraza de Romá.

## Referencias
Cantón d'Arsac

O **cantón d'Arsac** (en occitán *canton d'Arsac*; en francés *canton d'Arzacq-Arraziguet*) yera una división administrativa francesa situata en o departamento d'os Pireneus Atlanticos, en a rechión de Nueva Aquitania.

## Se veiga tamién
* Cantons d'os Pireneus Atlanticos
Acós

**Acós** (*Accous* en francés y oficialment) ye una comuna biarnesa montanyesa situata en a val d'Aspa, en o departamento francés d'os Pireneus Atlanticos, en a rechión de Nueva Aquitania y cantón d'Aulorón-1. Trescruzata por a Gave d'Aspa, o poeta biarnés Ciprian Desporrins yera naixito d'Acós.

## Demografía
Avena (chenero)

A **cibada**, **cebada** u **avena** ye lo nombre popular d'as especies de plantas graminias drento de lo chenero ***Avena***, caultivatas como alimento ta las personas y os animals domesticos. As especies mas caultivatas son *[[Avena sativa]]* y *[[Avena byzantina]]*.

No precisa de tanta calor y insolación como lo trigo u l'hordio, y per ixo se caultiva en paises de climas fredos. Amás, se desarrolla sin d'infeccions funchicas anque lo clima bi seiga humido. Ixas cosas fan que os puestos a on mas a ormino se cría seigan os países d'Europa septentrional y atlantica. En Iberia sole amaneixer en as marguins de camins y esporadicament en os campos caultivatos d'altras plantas.

O chenero ye orichinario d'Asia, y fue introduciu en Europa a traviés d'os Balcans. Anque en o Mediterranio no se i caultivó tanto como en o continent oriental, en Asia y especialment en o suyo sud-este se produciban historicament toneladas d'este producto. En Europa central y septentrional s'han trobato restas que permiten concluyir que ya se i caultivaba en a Edat de Bronce.

O grano d'a cebata ye mas rico en minerals que no altros cerials, incluindo-be una important diversidat de metals prencipals en a dieta humana: sodio, potasio, calcio, fosfro, magnesio, fierro, etcetera. Contiene tamién una important diversidat de vitaminas.

As plantas d'este chenero tienen venas reticulars numerosas (mas que no en altros cerials) y lo tallo dreito y alto (dica 1'50 m) en especies arquetipicas como *[[Avena sativa]]*. Especies mas chicotas en Aragón se i dicen ***[[ballueca]]s***. Son eixemplos d'este tipo de cebatas l**[[Avena sterilis]]'' u ''[[Avena strigosa]]'', que no gosan creixer mas de bels 2 u 3 palmos d'altas.

A distribución d'as [[semient]]s en a planta adulta i ye caracteristica: A fructificación se produce frormando una [[panicula]] (ixo ye, un [[racemo]]s disperso) y cada semient se troba alpartata individualment d'entre dos [[bractia]]s (ditas [[glumela]]s). l'Aspecto fisico que en resulta ye bien reconeixible y caractersitico d'as especies d**Avena''.

## Notas


## Referencias

## Vinclos externos
Ballueca

A **ballueca** u **balloca** ye una denominación trivial en aragonés referent a cualsiquier planta silvestre de port herbacio, especialment poacias como l*'[[Avena sterilis]]*, *[[Avena barbata]]*, *[[Avena fatua]]* u o *[[Sorghum halepense]]*, que s'emplegue como pastura u bien ta fer parte d'a ferraina u lo feno que se da a lo bestiar.

As balluecas pueden estar caultivatas intencionadament u tamién estar lo producto d'aproveitar as hierbas espontanias d'os campos cuan se son deixatos de yermo.

A palabra "ballueca" tiene a-saber-las variants en o territorio d'Aragón, estando emplegata no nomás que en o norte aragonesoparlant so que tamién en a tierra baixa, fendo parte d'o substrato aragonés que lo castellano rechional d'Aragón tien.

## Notas


## Referencias

## Se veiga tamién
*Boyaral.
*Defesa.
*Feno.
*Ferranyal.
*Mosquera.
*Pastura.
*Saleguiella.
Transilvania

**Transilvania** (rumano: *Ardeal* u *Transilvania*, hongaro: *Erdély*) ye una rechión historica localizada en o centro de Rumanía, rodeyada por os Carpatos. A capital d'a rechión, Cluj-Napoca, ye situada en a meseta, mientres que Braşov y Sibiu, unas d'as principals ciudaz, son en o semontano d'os Carpatos.

En a famosa novela de Bram Stoker, Transilvania yera d'on proveniba o Conte Dracula.

## Cheografía
A rechión ye una antiga cuenca sedimentaria terciaria plena (plataforma) y rodeyada de tot por os Carpatos meridionals, os Carpatos orientals y os Monts Apuseni ("Monts de Ponient" en rumano), cordeleras d'os Carpatos. As montanyas rodeyan a rechión como una parete y en cualques puestos avanzan ta l'interior. Os principals ríos son Mureş y Târnava, afluents d'o Tisza y o río Olt, afluent d'o Danubio.

## Toponimia
Encara que en rumano tamién se diga *Transilvania* este toponimo ye una composición latina culta que significa *dezaga d'as selvas* (a lo estilo d'o toponimo moncayín *[[Trasmoz]]* y de Trassierra, que no tienen -n- en o prefixo trans- porque son patrimonials en aragonés) y os rumanos tamién la emplegan pero mes en contextos de charrar con forans u escribir pa estar leitos por forans. *Ardeal* ye como gosan dicir-ne por un regular y fa referencia a un terreno ondulau con una sucesión de cabezos u pueyos (*deal* en rumano) que bi ha por tota a plataforma transilvana, que tien un modelau cheolochico pareixiu a lo semontano pirenenco u d'o Baixo Aragón por estar tamién en una plataforma con sedimentos terciarios, en este caso a plataforma d'Ebro. *Ardeal*, *Ar deal* significa en rumano "zona de pueyos", "zona de cabezos". O toponimo hongaro *Erdély* se conecta con o rumano *Ardeal*, encara que os autors hongaros tiengan una interpretación como *Erdõ-elve*, "dillá d'a selva".

En alemán ye *Siebenbürgen*, fendo referencia a las siet ciudaz fortificadas u burgos medievals saxons mes importants: *Klausenburg* (Cluj), *Kronstadt* (Braşov), *Hermannstadt* (Sibiu), *Schässburg* (Sighişoara), *Mediasch* (Mediaş), *Mühlbach* (Sebeş), e *Bistritz* (Bistriţa).

En serbio ye *Transilvanija*, en turco ye *Erdel*, en eslovaco ye *Sedmohradsko* u *Transylvania* y en polaco, *Siedmiogród*, talment reflectando que os saxons transilvanos teneban relacions con os polacos.

## Composición etnica
A población mayoritaria son os vlacos, que dende a formación d'o nacionalismo rumano y dimpués o estau de Rumanía s'autodenominan rumanos. Bi ha una important minoría hongara, una minoría secul asimilada dende fa muito a os hongaros y una minoría huei muito redueita de saxons transilvanos. Tamién bi ha chitans, que yeran nomadas y no teneban arias de poblamiento compacta, pero encomienzan a tener-ne. Tamién bi ha atras minorías pero no son numericament ni territorialment importants.
Academia berber

L**Academia berber** estió una asociación cultural creyada en 1966, arredol d'a fegura de Mohand-Aârav Bessaoud, por chóvens berbers (d'as Kabilias en a suya mayor parte), por intelectuals, artistas y periodistas, con a intención de reimplantar l'emplego d'o alfabeto tifinagh pa escribir en berber.

Temendo desvirtuar o termin "academia", rebaptizoron a suya asociación como ***Agraw Imaziγen*** («Asemblea berber») en 1967. En 1978 la disolvioron.

L'Academia berber proposaba un alfabeto estándard sobre a base d'os *[[tifinagh]]* difundius en Marruecos y Alcheria (entre os kabilenyos, os targui y os rifenyos), pa recuperar una escritura d'una antigüidat d'arredol de 3.000 anyadas, y transcribir asinas toz os dialectos berbers.

Periodicament publicaban a revista *Imazighen*, y a sobén con textos en tifinagh.

## Se veiga tamién
* Luengas berbers.
* Tifinagh.
Pastura

En agricultura, a **pastura** ye cualsiquier comestible de fundamento vechetal emplegato especificament ta la nutrición d'o bestiar, como son as vacas, uellas y tocins, y tamién as aus domesticas.

A pastura, anque per definición ye de naturaleza vechetal, puet estar tamién un preparato procesato con elementos de procendencia animal u mineral. En l'Alto Aragón tamién se diz pastura d'a pasta feta con restas vechetals de l'alimentación humana (como las fuellas exteriors d'as verzas y cols, pelas de trunfas y fruita, etcetera) que se gosan triturar a ormino en chunto con pan duro y augua ta dar-les-ne a os animals.

En a pastura herbacia emplegata modernament en ganadería, se mira de complementar a mistura con graminias y leguminosas en proporcions concretas ta que lo resultato dé una dieta con proporcions correctas d'as diferents vitaminas y minerals que se troban en estes dos grupos de plantas.

## Importancia ecolochica

En a montanya, os sers humans han modificato la naturaleza ecolochica d'os ecosistemas d'a montanya meya y alta ta quitar-ne pratos de pastura on que se i practica la pastura selectiva ta favoreixer-ie lo creiximiento d'as especies de plantas mas nutritivas. En o Pireneu aragonés, lo paixentar tradicional d'as bestias en os puertos be ha favoreixito l'aparición d'extensions de pratos con mandils (*[[Trifolium alpinum]]*) y carderas (*[[Nardus stricta]]*).

## Referencias

## Se veiga tamién
*Feno.
*Alfalz.
*Bellueca.
*Palla.
*Ferraina.
*Ferranyal.
Ferralla

A parola **ferralla** puet significar:
*Restas de fierro u ferramientas d'este material que ya no s'emplegan: ferralla (restas)
*Pastura ta lo bestiar feita de hierbas de poca valura economica.
Eximino I de Foces

**Eximino I de Foces** estió un caballero aragonés, sinyor d'as tierras de Foces y yera fillo d'Arnau I de Foces.

En 1258 lo nombroron procurador cheneral d'o reino de Valencia.

En 1259 prestó 32.000 sueldos chaqueses a lo rei Chaime I d'Aragón, ta a realización d'una Cruzata a Tierra Santa, recibindo en prenda d'o rei a churisdicción de bellas villas aragonesas. Ista Cruzata nunca no se fació.

Eximino I de Foces donó un fragmento d'a Vera Cruz que heba recibito su pai Arnau I d'o Papa Inocencio III a un convento construito en Foces, ta dimpués pasar a l'altar d'a ermita de Santa María d'o Mont de Liesa.

Donó o castiello de Foces y a villa de Foces a la orden d'o Hespital ta que i fesen un convento con un comandador y 13 flaires d'a Orden. Posiblement yera porque su pai yera apedacato en a ilesia de Sant Chuan en Cherusalem.

## Vinclos externos
 ''Los Foces, ricos-hombres de Aragón'', en o *[[Fichero Bibliografico Aragonés]]*, articlo de Gregorio García Ciprés, publicato en 1915 en a revista *[[Linajes de Aragón]]* (.pdf).

## Referencias
Gigatrón

**Gigatrón** estió un grupo musical de rock espanyol, naturals de Valencia (Comunidat Valenciana), que feban musica dintro d'os subestilos d'o Hard Rock e lo Heavy Metal, prencipalment paroyando-ne humoristicament a estetica e l'atitut. As suyas cancions estioron composicions propias en bels casos, e adaptacions e traduccions (sobre tot, en clau d'humor) d'as d'altros grupos consolidatos en o panorama d'a musica rock internacional, como Queen, Bon Jovi, Manowar, Guns N'Roses u AC/DC .

Os suyos cuatre miembros surtiban a escena disfrazatos estramboticament, fendo parodia exacherata d'a estetica asociata a la musica ''Heavy'', con pelucas, gafas de sol e impostas, fendo-se decir *Dioses* (en o suyo *role play*, designatos personalment per Satán), e exacherando siempre l'atitut de virilidat e superioridat d'o colectivo *heavy*, alentando lo consumo d'alcol e drogas, e d'enfrentamiento contra d'os *pijos* e la resta d'a sociedat, tot aquello con un tono humoristico que yera omnipresent en o suyo rol e lo papel escenico que i lebaban asociato.

Os suyos miembros emplegaban nombres artisticos siempre referents a os topicos d'a estetica *heavy* e lo suyo entorno. En o suyo primer disco anunciaban una falsa discografía, siempre en contino con o ton umoristico d'o grupo, e un pasato glorioso como grupo que se'n tornaba enta Espanya dimpués d'haber conoixito toz os éxitos posibles en os Estaus Unius e lo panorama internacional.

## Vinclos externos
*  Pachina web oficial.
Linache d'os Cornel

La **Casa de Cornel** estió una de las casas mes importants de la nobleza medieval aragonesa, documentada dende lo sieglo XII.

## Escudo d'Armas

Las suyas armas heraldicas consisten en un escudo d'oro con cinco grallas de sable disposadas en *[[sotuer]]*. Bella branca cambia o metal d'oro por plata.

## Antroponimia
Lo suyo nombre se remonta a l'antroponimo latín *Cornelius*. 
**[[CORNELIU]]* > *Cornello* > *Cornel*

## Brancas
Tien brancas que s'establioron en Alagón, Zarler y Uesca, una branca mes recient ye una branca infanzona ya en 1780 radicada en Benás, relacionada con o investigador d'o Benasqués Ángel Ballarín Cornel.

A zaguers de lo sieglo XIII la villa y castiello d'Alfacharín estioron vinclaus a la familia Cornel.

## Personaches celebres
* Castán de Biel, present en a Batalla d'Alcoraz (1096)
* Fortún Garcés de Biel (u *Fortun Garcés Cornel*). (fillo). Present en a Batalla d'Alcoraz (1096) y primero en prener as grallas por armas.
* Pero Cornel I Uno d'os executaus en la Campana de Uesca   (1135 u 1136) por lo rei Remiro II d'Aragón.
* Pero Cornel II. Figura dica o churamiento de fidelidat a Pero II d'Aragón en 1196.
* Ximeno Cornel I (fillo u chermano). Participó en a Batalla de Las Landas de Tolosa (1210).
* Pero Cornel III (sobrín de l'anterior) (talment fillo de Gonzalo Ibányez de Baztan y Adolça Cornel). Consellero de Chaime I y primer barón d'Alfacharín.
*Tomás Cornel participó en la batalla d'Epila.
* Pero Cornel V (u Pero Cornel de Luna) (fillo). Casau con Urraca Artal de Luna
* Remon Cornel I (chermano)
* Luis Cornel I (fillo)

Pero Cornel V tenió un fillo borde, qui poderba estar l'orichen de la branca de los Cornel que bi ha en Sarllé.
Foces

**Foces** yera un lugar aragonés d'o concello municipal de Ibieca, situato en a provincia de Uesca y comarca de Plana de Uesca, hue despoblato.

## Cheografía
Foces ye situato a una distancia de 2 km d'Ibieca, a capital d'o suyo municipio.

## Historia
Seguntes Agustín Ubieto Arteta, a primer cita d'o lugar ye de 1134, recullita en a obra d'Antonio Duran Godiol *Geografía medieval de los obispados de Jaca y Huesca* (Uesca, 1962), y documenta as variants *Foces*, *Fozes*, *Foçes* y *Focibus*.

## Molimentos
*A ilesia de Sant Miguel de Foces, d'estilo romanico de transición enta o gotico, protechita legalment dende 1916 con a suya declaración como *[[Molimento Nacional]]*.

## Vinclos externos

* Carlos Garcés Manau: ''La iglesia de San Miguel de Foces'', con información de l'actual despoblato de Foces.
* San Miguel de Foces en ''www.RomanicoAragones.com''.

## Referencias
Pero Cornel III

**Pero Cornel III**, 1er Barón d'Alfacharín, estió un caballero aragonés que perteneixeba a la Casa de Cornel.

## Enfrentamiento contra Chaime I
Yera cunyato de Pero Ahones y en 1226, cuan este morió s'alzó como líder de Ribagorza y Sobrarbe y s'unió a los nobles aragoneses que se sublevoron contra lo rei. En 1227 plegoron a una concordia que remataba a baralla y dende allora estió consellero de lo rei Chaime I d'Aragón chunto con su tío Ximeno Cornel, y lo rei li cedió una sinyoría de reyalenco que esdebinió la Baronía d'Alfacharín. Tamién li cedió lo castiello de Frescano.

## Cruzata contra Mallorca
Participó en la Cruzata contra Al-Mayûrqa en la Huest de la Casa d'Aragón, formata por 150 caballers, y n'estió portabandera.
 
## Conquiesta de Valencia
Dende 1233 participó en la conquiesta de Valencia luitando en los seches de Borriana, Valencia y Almenara, y en 1236 fue nombrato mayordombre de lo Reino d'Aragón.

## Se veiga tamién
*Huest de la Casa d'Aragón
*Cruzata contra Mallorca
Arnau I de Foces

**Arnau I de Foces** estió un caballero aragonés, sinyor d'as tierras de Foces, que vivió a zaguers d'o sieglo XII y prencipios d'o sieglo XIII.

## Batalla d'as Landas de Tolosa
O 16 de chulio de 1212, Arnau I de Foces prenió parte, chunto a o suyo sinyor, Pero II, rei d'Aragón, en a batalla d'as Landas de Tolosa.

## Embaixada ta o Papa
Dimpués d'a batalla, fue o portador a o Papa Inocencio III d'a lanza y d'o pendón d'os reis d'Aragón que o rei Pero portó en a batalla, que o Papa colocó en a ilesia de Sant Pero de Roma.

O Papa li donó reliquias, entre as cuals un fragmento d'a Vera Cruz, que se conservoron en a capiella d'o castiello de Foces. O suyo fillo Eximino I de Foces donó o fragmento a un convento construito en Foces, ta dimpués pasar a l'altar de l'armita de Santa María d'o Mont de Liesa.

Ye apedacato en a ilesia de Sant Chuan en Cherusalem.

## Vinclos externos
 ''Los Foces, ricos-hombres de Aragón'', en o *[[Fichero Bibliografico Aragonés]]*, articlo de Gregorio García Ciprés, publicato en 1915 en a revista *[[Linajes de Aragón]]* (.pdf).

## Referencias
Ato II de Foces

**Ato II de Foces** (n ? - † 1302) estió un caballero aragonés, sinyor d'as tierras de Foces, fillo d'Eximino I de Foces.

Ato II de Foces estió mesnader d'o rei Chaime I d'Aragón, uno d'os personaches mas amanatos a o rei. Estió tamién mayordombre d'o Reino d'Aragón. Tamién li aduyó en a conquiesta de Mayorga.

O 2 d'aviento de 1249, en Villar Cremato, Chaime I li donó os castiellos d'os lugars de Santolaria (hue en Loporzano, Uesca), Castiel de Crabas (hue en Provincia de Castellón) y Petrasol.

En 1256, o rei Chaime I li donó a localidat de Millars, reconquerita por os cristianos l'anyada siguient, 1257. A donación se fació en Tarazona o 18 de chinero, y comprendeba tamién Dos Aguas y o castiello de Madrona (hué en o termin de Dos Aguas).

Dimpués d'a suya muerte en 1302, fue apedacato, como su pai, en a ilesia de San Miguel de Foces, en o lugar hue despoblato de Foces (Plana de Uesca).

## Vinclos externos
 ''Los Foces, ricos-hombres de Aragón'', en o *[[Fichero Bibliografico Aragonés]]*, articlo de Gregorio García Ciprés, publicato en 1915 en a revista *[[Linajes de Aragón]]* (.pdf).

## Referencias
Autopista de Cinco Villas

L**'ARA-A3** u **Autopista de Cinco Villas** será una autopista de titularidat autonomica aragonesa con una longaria de 38 km entre l'A-68 (en Gallur) y Exeya d'os Caballers, en a comarca de Cinco Villas.

Autualment no bi ha dengún kilometro d'autopista ni d'autovía en Cinco Villas, por lo que l'obchectivo d'ista infraestructura ye unir Exeya con l'A-68, permitindo asinas o desarrollo economico d'a comarca. O coste de construcción será baixo ya que o terreno ye plano y amás s'aprofeitará l'actual carretera autonomica A-127.
Autopista de Moncayo

L**'ARA-A4** u **Autopista de Moncayo** será una autopista autonomica aragonesa, que unirá la N-232 e l'AP-68 en a localidat de Mallén con a futura A-15 en Tarazona. Será una autopista de peache.
Beta vulgaris var. cicla

L**'acelga** u **bleda** (), tamién dita **verza** (d'o latín *< virdĭa*) en cualques variedaz centrals y meridionals de l'aragonés, ye una variedat domestica d'a remolacha (*Beta vulgaris*) cautivata per as suyas fuellas. O suyo creiximiento ye bianyal, anque caultivatas només se i gosan deixar dica la segunda anyada las matas que son quiestas ta quitar-ne la semient. As plantas ta consumo se cullen lo primer anyo.

As fuellas son grans (dica 40&nbsp;cm de lonchitut) y amplas (15 – 25&nbsp;cm) con una color verde bien vistera. Lo niervo central d'a fuella, dito penca, ye blango (fendo diferencia d'as altras variedaz de *Beta vulgaris*) y cuan a fuella ye encara choven lo se gosa minchar; en as fuellas viellas se torna amargo y la color puet dicar tornar-se mas amariellisca. Ta lo emplego culinario mas usual, se sole fer bullir como pasa con os espinaques, os suyos parients.

## Notas


## Referencias

## Vinclos externos

*  Información sobre las verzas
Remón I de Foces

**Remón I de Foces** estió un caballero aragonés, sinyor d'as tierras de Foces.

Ye documentato iste caballero entre os que fació escapezar en Uesca o monarca aragonés Remiro II en l'anyo 1136, cuan escayeixió o feito d'a trachica Campana de Uesca. Por ixas envueltas yera un d'os prencipals ricos-hombres d'Aragón. O suyo caláver lo apedecoron sin de capeza en un sepulcre de piedra en a capital d'o templo d'os caballers de Sant Chuan de Cherusalem de Uesca, que yera chunto a lo palacio reyal.

## Vinclos externos
 ''Los Foces, ricos-hombres de Aragón'', en o *[[Fichero Bibliografico Aragonés]]*, articlo de Gregorio García Ciprés, publicato en 1915 en a revista *[[Linajes de Aragón]]* (.pdf).

## Referencias
Arnau II de Foces

**Arnau II de Foces** estió gubernador d'o Reino de Mallorca y sinyor d'as tierras de Foces.
En 1371 se casó con Sibila de Fortià, filla de Berenguer de Fortià, morió en 1374 deixando-la viuda.

## Vinclos externos
 ''Los Foces, ricos-hombres de Aragón'', en o *[[Fichero Bibliografico Aragonés]]*, articlo de Gregorio García Ciprés, publicato en 1915 en a revista *[[Linajes de Aragón]]* (.pdf).
Querol

**Querol** ye un municipio catalán situato en a provincia de Tarragona, comarca d'Alto Campo y partiu chudicial de Valls.

A suya población ye de  habitants, en una superficie de 72,27&nbsp;km² con una densidat de población de  hab/km².

## Cheografía

Querol ye situato a 565 metros d'altaria sobre o livel d'a mar, a 26&nbsp;km de Valls, que ye a capital d'a comarca de l'Alto Campo y d'o suyo partiu chudicial; a 44&nbsp;km de Tarragona, que ye a capital d'a suya provincia y a 118&nbsp;km de Barcelona, que ye a capital de Catalunya.

D'o suyo termin municipal fan parte os lugars de Esblada y Valldossera, y muga a l'ueste con El Pont d'Armentera; a o sud con Aiguamúrcia; a l'este con Pontons (comarca de l'Alto Penedés) y La Llacuna (comarca de l'Anoya); a o nord-este con Santa Maria de Miralles (Anoya); y a o norte con Santa Perpètua de Gaià, en a comarca d'a Cuenca de Barberán.

## Historia
O lugar de Querol fue ocupato en 950 por os carolinchios, anque a primera cita documental de Querol ye de 988, en una carta d'o rei franco Lotario.

En 1053, Guerau de Cervelló fa homenache por o lugar a Remón Belenguer I, conte de Barcelona.

Dende o sieglo XIII, Querol estió a seu d'una baronía, a baronía de Querol, dimpués de fer parte d'as baronías de Cervelló u La Llacuna. Estió siempre vinclata a o linache d'os Cervelló.

## Economía
A economía d'o municipio de Querol ye basata historicament en l'agricultura, anque nomás o 21% d'o suyo termin yera cultivato (cayó dica o 15% ta recuperar-se dimpués dica o 18%), con cerials, vinya y almendrera, cautivos de secano.

A ganadería tien escasa importancia, y bi a bovín.

## Demografía

## Administración
### Reparto de concellers


Fuent: ''MUNICAT'', en a pachina web d'a ''Generalitat de Catalunya''.


### Alcaldes

## Molimentos

* Castiello de Querol, d'o sieglo X, d'estilo romanico. Destruito en as Guerras Carlistas en 1835, hue enrunas. Protechito como *[[Bién d'Intrés Cultural]]* en 1985
* Castiello de Pinyana, documentato en 986, en 1023 Ermisenda de Carcasona, mai d'o conte Barcelona Belenguer Remón I empenyó o castiello a favor d'o suyo fillo.
* Castiello de Saburella, construito entre 1193 y 1229, que estió propiedat d'o monesterio de Santes Creus. Declarato *[[Bien d'Intrés Cultural]]* en 1985.
* Ilesia de Sant Chaime de Montagut; l'edificio actual ye d'estilo gotico, anque a ilesia ye citata ya en 1154.
* Ilesia de Santa María, d'epoca medieval.
* Ilesia de Sant Chaime d'Esblada, en Esblada, d'estilo romanico.
* Ilesia de Santa María de Valldossera, en Valldossera, de 1685, construita dencima d'un edificio anterior.
* Ilesia de Sant Chaime de Valldeserves, integrata en a Masía de Valldeserves, d'estructura romanico.

## Fiestas
*15 de mayo: Fiesta Mayor.
*7 d'aviento: Fiestas d'hibierno.

## Vinclos externos
* Pachina web municipal.
* Información en a pachina web d'a ''Generalitat de Catalunya''.
* Información en a pachina web de l'''Institut d'Estadística de Catalunya''.

## Referencias
La Riba

:*Iste articlo ye sobre un municipio catalán d'a provincia de Tarragona; ta atros usos, se veiga *'La Riba (desambigación)**''.


**La Riba** ye un [[lista de municipios de Tarragona|municipio]] [[Catalunya|catalán]] situato en a [[provincias d'Espanya|provincia]] de [[provincia de Tarragona|Tarragona]], [[Comarcas de Catalunya|comarca]] d'[[Alto Campo]] y [[partiu chudicial]] de [[Valls]].

A suya [[Población humana|población]] ye de  habitants, en una [[superficie]] de 7,99 [[km²]] con una [[densidat de población]] de  hab/km².


== Cheografía ==
La Riba ye situato a 263 [[metro]]s d'[[altaria]] sobre o [[livel d'a mar]].

D'o suyo [[termin municipal]] fa parte o lugar de [[Les Hortasses]].

O termin municipal de La Riba muga a o norte con [[Vilaverd]] y [[Montblanc]], en a [[Comarcas de Catalunya|comarca]] d'a [[Cuenca de Barberán]]; a o este con [[Valls]]; y a lo sud con [[Mont-ral]] y [[Montblanc]].

== Historia ==
As troballas [[Arqueolochía|arqueolochicas]] mas antigas son d'o [[Paleolitico]] y d'o [[Neolitico]].

En o suyo termin municipal bi ha restos [[Imperio Romano|romanos]], y se creye que o lugar yera trescruzato por a [[vía Aurelia]], una [[calzada romana|calzata romana]].

En [[1155]], o [[Condau de Barcelona|conte]] de [[Barcelona]] [[Remón Belenguer IV de Barcelona|Remón Belenguer IV]] li atorgó [[carta de población]].

En [[1324]], o [[Lista de reis d'Aragón|rei]] d'[[Aragón]] [[Chaime II d'Aragón|Chaime II]] creyó o [[condau de Prades]], y bi incluyó La Riba, ta ceder-lo a o suyo fillo, Remón Belenguer, anque iste, con a suya autorización, vendió a villa pocos días dimpués a uns ciutadans de [[Barcelona]].

== Economía ==
En a [[economía]] de La Riba, l'[[agricultura]] estió siempre una actividat economica escasa, por as condicions [[Cheografía|cheograficas]] d'o lugar.

Tamién bi ha [[ganadería]], anque ta l'autoconsumo.

Antigament, dede o [[sieglo XVIII]], bi habió [[industria]] de [[molín|molins]] d'[[enerchía hidraulica]], pero hue a industria ye nomás [[Industria paperera|paperera]].

Tamién ye important o [[turismo]].

== Demografía ==



== Administración ==
=== Reparto de concellers===
<center>

<small>Fuent: [http://www.municat.net:8000/omunicat/owa/mun_p01.dad_ens?via=1&cod=4312480001/ ''MUNICAT'', en a pachina web d'a ''Generalitat de Catalunya''].</small>
</center>
=== Alcaldes ===


== Fiestas ==
* Primer cabo de semana d'agosto ([[Sant Abdón]] y [[Sant Senén]]).
* O domingo mas amanau a o [[30 de noviembre]], [[Sant Andreu]].

== Se veiga tamién ==
* [[Linia 200 d'Adif]].
** [[Baixadero de la Riba]].

== Vinclos externos ==

* [https://web.archive.org/web/20210114053323/http://www.riba.altanet.org/ Pachina web municipal].
* [https://web.archive.org/web/20070929141149/http://www.municat.net:8000/omunicat/owa/mun_p01.dad_ens?via=1&cod=4312480001 Información en a pachina web d'a ''Generalitat de Catalunya''].
*[http://www.idescat.es/territ/BasicTerr?TC=3&V0=1&V1=43124 Información en a pachina web de l**Institut d'Estadística de Catalunya''].

## Referencias
Rodonyà

**Rodonyà** (*Rodoñá* en castellano) ye un municipio catalán situato en a provincia de Tarragona, comarca d'Alto Campo y partiu chudicial de Valls.

A suya población ye de  habitants, en una superficie de 8,50 km² con una densidat de población de  hab/km².

## Cheografía
Rodonyà ye situato a 312 metros d'altaria sobre o livel d'a mar, a 14 km de distancia de Valls, que ye a capital d'a comarca de l'Alto Campo y d'o suyo partiu chudicial; a 32&nbsp;km de Tarragona, que ye a capital d'a suya provincia y a 91&nbsp;km de Barcelona, que ye a capital de Catalunya.

D'o suyo termin municipal fa parte a urbanización de *La Pineda de Santa Cristina*.

O termin municipal de Rodonyà muga a o nord-ueste con Vila-rodona; a l'ueste y a o sud con Monferri; a o sud con Masllorenç (en a comarca d'o Baixo Penedés); a o nord-este con El Montmell (Baixo Penedés); y a l'este con La Bisbal del Penedès.

## Historia
O lugar creixió a partir d'o castiello de Rodonyà, que ya existiba en 1214, anque a suya primera cita documentata ye en 1310, con a suya compra por Guillén de Rocabertí, bispe de Tarragona.

En 1412 perteneixeba a la sinyoría de Tamarit.

En 1721 s'instaló en o lugar un grupo u destacamento d'os *[[Mossos d'Esquadra]]*.

## Economía
A economía d'o municipio de Rodonyà ye basata en l'agricultura de secano, con vinya y olivera; l'almendrera substituye hue a os cerials.

En a ganadería, s'ha redueito a presencia de crabamen y uellamen, y hue bi ha tamién vacumen, porcino y avicultura.

Bi ha una industria de muebles.

## Demografía

## Administración
### Reparto de concellers


Fuent: ''MUNICAT'', en a pachina web d'a ''Generalitat de Catalunya''.


### Alcaldes

## Molimentos
* Castiello de Rodonyà. Protechito en 1985 con a suya declaración como *[[Bien d'Intrés Cultural]]*.
* Ilesia de Sant Chuan Baptista, d'o tercer cuarto d'o sieglo XVIII, d'estilo neoclasico.
* Bodega Cooperativa, de 1932, d'estilo modernista.

## Vinclos externos
* Pachina web municipal.
* Información en a pachina web d'a ''Generalitat de Catalunya''.
* Información en a pachina web de l'''Institut d'Estadística de Catalunya''.

## Referencias